CELEX: 62010CN0470
Language: ro
Date: 2010-09-28 00:00:00
Title: Cauza C-470/10: Acțiune introdusă la 28 septembrie 2010 — Comisia Europeană/Republica Portugheză

4.12.2010   
            
            
               RO
            
            
               Jurnalul Oficial al Uniunii Europene
            
            
               C 328/19
            
         Acțiune introdusă la 28 septembrie 2010 — Comisia Europeană/Republica Portugheză
   (Cauza C-470/10)
   ()
   2010/C 328/34
   Limba de procedură: portugheza
   
      Părțile
   
   
      Reclamantă: Comisia Europeană (reprezentanți: M. França și I. V. Rogalski, agenți)
   
      Pârâtă: Republica Portugheză
   
      Concluziile reclamantei
   
   
               —
            
            
               Constatarea faptului că, prin menținerea unei cerințe de înregistrare și de acreditare din partea autorităților portugheze pentru orice prestație temporară realizată de consilieri în proprietate industrială comunitară care sunt deja stabiliți în mod legal în alt stat membru și prin efectuarea unui control al calificărilor profesionale ale consilierilor în proprietate industrială comunitară care se deplasează în Portugalia, chiar și în caz de prestație temporară, Republica Portugheză nu și-a îndeplinit obligațiile care îi revin în temeiul articolului 56 TFUE și al articolelor 5 și 7 din Directiva 2005/36/CE (1) privind recunoașterea calificărilor profesionale;
            
         
               —
            
            
               obligarea Republicii Portugheze la plata cheltuielilor de judecată.
            
         
      Motivele și principalele argumente
   
   Legislația portugheză în cauză împiedică consilierii în proprietate industrială stabiliți în mod legal în alt stat membru să își exercite activitățile de reprezentare la Institutul Național al Proprietății Intelectuale (INPI) din Portugalia, atunci când aceștia din urmă se deplasează pentru a efectua o prestare de servicii pentru clienți situați în alt stat membru, dacă nu sunt supuși, în prealabil, unui examen pentru a fi acreditați sau recunoscuți de către Institut.
   
      (1)  JO L 255, p. 22, Ediție specială, 05/vol. 8, p. 3.